CELEX: 62010CA0295
Language: hu
Date: 2011-09-22 00:00:00
Title: C-295/10. sz. ügy: A Bíróság (negyedik tanács) 2011. szeptember 22-i ítélete (a Lietuvos vyriausiasis administracinis teismas — Litván Köztársaság) előzetes döntéshozatal iránti kérelme — Genovaitė Valčiukienė, Julija Pekelienė, a Lietuvos žaliųjų judėjimas, Petras Girinskis, Laurynas Arimantas Lašas kontra Pakruojo rajono savivaldybė, Šiaulių visuomenės sveikatos centras, Šiaulių regiono aplinkos apsaugos departamentas (2001/42/EK irányelv — Bizonyos tervek és programok környezetre gyakorolt hatásainak vizsgálata — Kis területek helyi szintű használatát meghatározó tervek — A 3. cikk (3) bekezdése — Csak egy gazdasági létesítményre vonatkozó helyi szintű területrendezési dokumentumok — A 2001/42/EK irányelv szerinti vizsgálat alóli mentesítés a nemzeti jogban — A tagállamok mérlegelési jogköre — A 3. cikk (5) bekezdése — A 85/337/EGK irányelvvel fennálló kapcsolat — A 2001/42/EK irányelv 11. cikkének (1) és (2) bekezdése)

12.11.2011   
            
            
               HU
            
            
               Az Európai Unió Hivatalos Lapja
            
            
               C 331/5
            
         A Bíróság (negyedik tanács) 2011. szeptember 22-i ítélete (a Lietuvos vyriausiasis administracinis teismas — Litván Köztársaság) előzetes döntéshozatal iránti kérelme — Genovaitė Valčiukienė, Julija Pekelienė, a Lietuvos žaliųjų judėjimas, Petras Girinskis, Laurynas Arimantas Lašas kontra Pakruojo rajono savivaldybė, Šiaulių visuomenės sveikatos centras, Šiaulių regiono aplinkos apsaugos departamentas
   (C-295/10. sz. ügy) (1)
   
   (2001/42/EK irányelv - Bizonyos tervek és programok környezetre gyakorolt hatásainak vizsgálata - Kis területek helyi szintű használatát meghatározó tervek - A 3. cikk (3) bekezdése - Csak egy gazdasági létesítményre vonatkozó helyi szintű területrendezési dokumentumok - A 2001/42/EK irányelv szerinti vizsgálat alóli mentesítés a nemzeti jogban - A tagállamok mérlegelési jogköre - A 3. cikk (5) bekezdése - A 85/337/EGK irányelvvel fennálló kapcsolat - A 2001/42/EK irányelv 11. cikkének (1) és (2) bekezdése)
   2011/C 331/07
   Az eljárás nyelve: litván
   
      A kérdést előterjesztő bíróság
   
   Lietuvos vyriausiasis administracinis teismas
   
      Az alapeljárás felei
   
   
      Felperesek: Genovaitė Valčiukienė, Julija Pekelienė, a Lietuvos žaliųjų judėjimas, Petras Girinskis, Laurynas Arimantas Lašas
   
      Alperesek: Pakruojo rajono savivaldybė, Šiaulių visuomenės sveikatos centras, Šiaulių regiono aplinkos apsaugos departamentas
   
      Az eljárásban részt vesz: Sofita UAB, Oltas UAB, Šiaulių apskrities viršininko administracija, Rimvydas Gasparavičius, Rimantas Pašakinskas
   
      Tárgy
   
   Előzetes döntéshozatal iránti kérelem — Lietuvos vyriausiasis administracinis teismas — A bizonyos tervek és programok környezetre gyakorolt hatásainak vizsgálatáról szóló, 2001. június 27-i 2001/42/EK európai parlamenti és tanácsi irányelv (HL L 197., 30. o.; magyar nyelvű különkiadás 15. fejezet, 6. kötet, 157. o.) 3. és 11. cikkének, valamint az egyes köz- és magánprojektek környezetre gyakorolt hatásainak vizsgálatáról szóló, 1985. június 27-i 85/337/EGK tanácsi irányelv (HL L 175., 40. o.; magyar nyelvű különkiadás 15. fejezet, 1. kötet, 248. o.) értelmezése — Szükséges-e a 2001/42/EK irányelv szerinti vizsgálat elvégzése a 85/337/EGK irányelv szerinti vizsgálat elvégzését követően — Olyan nemzeti jogszabály, amely szerint a környezetre gyakorolt hatások stratégiai vizsgálatát nem kell elvégezni az olyan, helyi szintű területrendezésre vonatkozó dokumentumok esetében, amelyek csak egy gazdasági létesítményre vonatkoznak.
   
      Rendelkező rész
   
   
               1.
            
            
               A bizonyos tervek és programok környezetre gyakorolt hatásainak vizsgálatáról szóló, 2001. június 27-i 2001/42/EK európai parlamenti és tanácsi irányelv 3. cikkének — e cikk (3) bekezdésével együttesen értelmezett — (5) bekezdését úgy kell értelmezni, hogy azzal ellentétes az alapeljárás tárgyát képezőhöz hasonló nemzeti szabályozás, amely általánosan és eseti vizsgálat nélkül írja elő, hogy nem kell elvégezni az említett irányelv szerinti vizsgálatot, ha a kis területek helyi szintű használatát meghatározó tervek csak egy gazdasági létesítményre vonatkoznak.
            
         
               2.
            
            
               A 2001/42 irányelv 11. cikkének (1) és (2) bekezdését úgy kell értelmezni, hogy az 1997. március 3-i 97/11/EK tanácsi irányelvvel módosított, az egyes köz- és magánprojektek környezetre gyakorolt hatásainak vizsgálatáról szóló, 1985. június 27-i 85/337/EGK tanácsi irányelv alapján elvégzett környezeti vizsgálat nem mentesít a 2001/42 irányelv szerinti ilyen vizsgálat lefolytatásának kötelezettsége alól. Mindazonáltal a kérdést előterjesztő bíróság feladata annak vizsgálata, hogy a módosított 85/337 irányelv alapján elvégzett értékelést az „összehangolt vagy együttes eljárás” kifejeződésének lehet-e tekinteni, és az kiterjed-e a 2001/42 irányelv összes követelményére. Ha ez így van, akkor nem áll fenn az utóbbi irányelv szerinti vizsgálat elvégzésére vonatkozó kötelezettség.
            
         
               3.
            
            
               A 2001/42 irányelv 11. cikkének (2) bekezdését úgy kell értelmezni, hogy az nem kötelezi a tagállamokat arra, hogy olyan összehangolt és együttes eljárásokat írjanak elő a belső jogrendjükben, amelyek eleget tesznek a 2001/42 irányelv és a módosított 85/377 irányelv követelményeinek.
            
         
      (1)  HL C 221., 2010.8.14.